|  |
| --- |
| УНИВЕРЗИТЕТ У БЕОГРАДУ  **ФИЛОЗОФСКИ ФАКУЛТЕТ**  ДС/ПС 05/4-02 бр. 904/1  7.09.2018. године |

**З А П И С Н И К**

са VIII ванредне седнице Наставно-научног већа Филозофског факултета у Београду која је одржана 7.09.2018. године

Проф. др Данијел Синани, председник Већа, констатовао је да је пребројавањем евиденционих листића о присуству на седници, утврђено да је присутно 154 од укупно 239 чланова Већа, те да постоји кворум за рад и пуноважно одлучивање Наставно-научног већа.

Седница Већа је отпочела у 13,30 часова.

I

Предложени дневни ред седнице Већа једногласно је прихваћен са следећом допуном:

''Тачка III: Допис Одељења за психологију

Тачка IV: Допис Одељења за педагогију и андрагогију''.

II

Чланови Већа су са 153 гласа ''за'' и једним гласом ''уздржан'', прихватили предлоге одељења и позитивне извештаје Кадровске комисије и донели следеће

ОДЛУКЕ

1. Утврђује се предлог одлуке да се др Ивану Ковачевићу, редовном професору на Одељењу за етнологију и антропологију, продужи радни однос за школску 2018/2019 и 2019/2020. годину, односно до 30. септембра 2020. године.
2. Утврђује се предлог одлуке да се др Браниславу Тодићу, редовном професору на Одељењу за историју уметности, продужи радни однос за школску 2018/2019 и 2019/2020. годину, односно до 30. септембра 2020. године.
3. Утврђује се предлог одлуке да се др Шефики Алибабић Хоџић, редовном професору на Одељењу за педагогију и андрагогију, продужи радни однос за школску 2018/2019 и 2019/2020. годину, односно до 30. септембра 2020. године.
4. Утврђује се предлог одлуке да се др Војиславу Јелићу, редовном професору на Одељењу за класичне науке, продужи радни однос за школску 2018/2019 и 2019/2020. годину, односно до 30. септембра 2020. године.
5. Утврђује се предлог одлуке да се др Дејану Тодоровићу, редовном професору на Одељењу за психологију, продужи радни однос за школску 2018/2019 и 2019/2020. годину, односно до 30. септембра 2020. године.
6. Утврђује се предлог одлуке да се др Јовану Бабићу, редовном професору на Одељењу за филозофију, продужи радни однос за школску 2018/2019 и 2019/2020. годину, односно до 30. септембра 2020. године.
7. Утврђује се предлог одлуке да се др Војиславу Божичковићу, редовном професору на Одељењу за филозофију, продужи радни однос за школску 2018/2019 и 2019/2020. годину, односно до 30. септембра 2020. године.
8. Утврђује се предлог одлуке да се др Миланку Чабаркапи, редовном професору на Одељењу за психологију, продужи радни однос за школску 2018/2019 и 2019/2020. годину, односно до 30. септембра 2020. године.

III

Проф. др Данијел Синани, председник Већа, информисао је чланове Већа да је Одељење за психологију упутило Допис којим тражи да се Факултет обрати Универзитету у Београду и Министарству просвете, науке и технолошког развоја Републике Србије са захтевом да се упути предлог за измену Закона о високом образовању у смислу одлагања примене члана 146. став 1, којим је прописано да 30. септембра 2018. године престаје радни однос наставницима којима је, у складу са раније важећим Законом о високом образовању, продужен радни однос након навршених 65 година живота. Одељење је изразило неслагање са Закључком Уставног суда Србије којим је одбачена иницијатива за покретање поступка за оцену уставности одредбе члана 146. став 1. Закона о високом образовању (''Сл. гласник РС'', број 88/17) истичући да је наведеним чланом Закона повређено начело забране повратног дејства закона, јер је ускраћено право наставника на продужетак радног односа у трајању до три године, утврђено појединачним правним актима.

У расправи у вези са овом тачком дневног реда учествовали су: проф. др Слободан Марковић, проф. др Гордана Јовановић, проф. др Огњен Радоњић, проф. др Јован Бабић, проф. др Мина Петровић.

Проф. др Гордана Јовановић приложила је своју дискусију у писаном облику и иста чини саставни део овог записника.

Чланови Већа једногласно су подржали ставове и предлоге Одељења за психологију и донели *о д л у к у* да се упути допис Универзитету у Београду и Министарству просвете, науке и технолошког развоја којим ће се затражити покретање иницијативе за измену и допуну Закона о високом образовању, у смислу одлагања примене члана 146. став 1.

IV

Проф. др Данијел Синани, председник Већа, информисао је чланове Већа да је Одељење за педагогију и андрагогију изразило неслагање са предлогом Учитељског факултета да промени назив у Педагошки факултет.

Проф. др Миомир Деспотовић је говорио о покушајима Учитељског факултета да преузму од Филозофског факултета матичност за научну област Педагогија. У питању је четврти покушај и Факултет је успевао да одбрани своју матичност. Учитељски факултет је и 1999. године безуспешно тражио да промени назив у Факултет за образовне науке. Универзитет је пре два дана послао Филозофском факултету захтев Учитељског факултета. Проф. др Миомир Деспотовић је у име Одељења за педагогију и андрагогију затражио да Веће донесе одлуку којом ће се захтевати одбацивање предлога Учитељског факултета и којом ће се задужити Управа Факултета да се супростави захтеву Учитељског факултета. Моли одељења Факултета да формирају мишљења на седницама већа одељења пред наредну редовну седницу Већа, мишљења којима се неће дозволити разградња постојећег система. Након тога ће се на седници Већа усвојити јединствено мишљење које ће се послати факултетима и заказати састанак са Универзитетом где би се изразило неслагање са захтевом Учитељског факултета. Чланови Већа једногласно су прихватили предлог Одељења за педагогију и андрагогију.

Седница је завршена у 14,30 часова.

|  |  |  |
| --- | --- | --- |
| ЗАПИСНИЧАР  Драгана Станисављевић |  | ПРЕДСЕДНИК ВЕЋА  Проф. др Данијел Синани |